
Hvad er 
sandhed? 


“Sandheden er ilde hørt,” siger man. 
Ja, det er måske rigtigt. Men et end¬ 
nu større problem er at finde ud af, 
hvad “sandhed” egentlig er for 
noget. 

I dette nummer af UFO-Nyt kan 
du læse en artikel om en påstået ned¬ 
styrtning af et ufo i USA i 1989. Er 
dette virkelig sandt? Et sådant 
spørgsmål må man ustandseligt stil¬ 
le sig selv, når man beskæftiger sig 
med et så kontroversielt emne som 
uf oer. 

Det er svært et indkredse et 
begreb som “sandhed”, men man 
kan jo forsøge med forskellige defi¬ 
nitioner. Hvad f.eks. med 

O Sandhed er, hvad videnska¬ 
ben definerer som sandt. 

Denne definition har nogle pro¬ 
blemer. Bl.a. betyder det jo, at 
videnskaben aldrig tager fejl! Og det 
ved vi jo, at den gør. Hvis denne 
definition var rigtig, eksisterede 
meteorer ikke i 1700-tallet og kugle¬ 
lyn ikke i 1800-tallet. Vi må altså 
forkaste denne definition. 

Det bliver ikke meget bedre, hvis 
vi forsøger med følgende definition: 

O Sandhed er, hvad flertallet af 
folk mener er sandt. 

Flertals-sandhed, som angivet 
ovenfor, er heller ikke holdbar. Det 
betyder jo, at flertallet aldrig tager 
fejl. Så det går heller ikke. 

Der er også personer, der tager 
udgangspunkt i egne oplevelser og 
definerer sandhed som: 

O Sandhed er, hvad det enkelte 
menneske tror på. 

Dermed er sandheden i høj grad 
blevet relativ, og man kan ikke læn¬ 
gere tale om en “objektiv sandhed”. 
Hvis man anvender denne defini¬ 


tion, er der lige så mange sandheder 
som mennesker - nemlig hvad hver 
enkelt person tror på. 

Denne antagelse om “sandheden” 
er selvfølgelig udmærket for den 
enkelte person, men det bringer os 
ikke meget videre mod en generel 
forståelse af vores omgivelser. 

Lad os gøre endnu et forsøg: 

O Man skal kunne “bevise” 
“sandheden” ved hjælp af accep¬ 
terede metoder. 

Det er den videnskabelige ind¬ 
faldsvinkel. Når vi antager, at Jor¬ 
den er rund og ikke flad, er det fordi 
en række forsøg baseret på accepte¬ 
rede metoder viser dette. Men også 
denne definition har problemer: 
Hvem definerer, hvad der er accep¬ 
terede metoder? Videnskaben? Fler¬ 
tallet? Så er vi faktisk tilbage ved 
udgangspunktet. 

Hvad vi end gør, er det vanskeligt 
at håndtere”sandheden”. Alligevel 
er det nok den sidste definition, der 
kommer nærmest på den generelle 
antagelse om “sandheder”. 

Lad os igen vende tilbage til den 


artikel om et nedstyrtet ufo, som vi 
skriver om i dette nummer. Er denne 
hændelse blevet undersøgt ved 
hjælp af “accepterede metoder”? 

Svaret er, at det ved vi ikke. 
SUFOI har ikke selv undersøgt hæn¬ 
delsen, og vi har måttet basere vores 
artikel på en enkelt kilde. Allerede 
her lever vi ikke op til de “accepte¬ 
rede metoder”. Så skulle der nemlig 
gerne være flere, uafhængige kilder, 
der hver især har lavet grundige 
undersøgelser. 

Samtidig er de centrale vidner til 
hændelsen anonyme. På trods af, at 
SUFOI helt forstår og accepterer 
vidner, der ønsker at være anonyme, 
betyder det dog også, at påstandene 
ikke kan eftervises af andre forske¬ 
re. Hermed lever beretningen heller 
ikke op til den almindelige opfattel¬ 
se af “videnskabelige metoder”. 

Så vi må nok erkende, at hvor 
spændende beretningen om det ned¬ 
styrtede ufo end er, så kan vi ikke 
uden videre påstå, at der er tale om 
den skinbarlige sandhed. □ 



AF PER 
ANDERSEN 



(Tegning: 

Al Williamson) 

UFO-rapporter 


AF TOKE 
HAUNSTRUP 



Danske observationer 


Genstand med kupler ved 
Tåstrup 


Søndag den 22. marts 1992 var den 
71 -årige pensionist Gerda Jørgensen 
på vej hjem efter at have været i Hil¬ 
lerød. 

Omkring klokken 22.30 DNT 
nærmede Gerda Jørgensen sig hjem¬ 
met i Tåstrup. Hun fortæller om sin 
observation: 

“Da jeg skulle dreje ind ad ind¬ 
gangen, til den ejendom jeg bor i, 
lød der et pift. Da jeg havde konsta¬ 
teret, at jeg var helt alene på vejen, 
fortsatte jeg hen mod døren. Nu hør¬ 
te jeg en summen lige over mig, og 
da jeg så op, var der et mærkeligt 
syn, der mødte mig. Det var en gen¬ 
stand, som bestod af tre gange tre 
meget store, mælkehvide kupler. 
Først så det ud, som om genstanden 
hang på huset, men den bar sig selv 
oppe...” 

I rapportskemaet fortæller Gerda 
Jørgensen, at den summende lyd gav 
hende det indtryk, at det drejede sig 
om noget “maskinelt”. Da fænome¬ 
net ikke bevægede sig, valgte hun at 
gå indendøre. Hun gik op i lejlighe¬ 
den (der befinder sig på 1 .sal), lagde 
overtøjet og vaskede hænder. Deref¬ 
ter gik hun ind i stuen og ville til at 
rulle gardinerne for vinduerne. Men 
til hendes store forbavselse, befandt 
“kuglerne” sig nu lige uden for vin¬ 
duerne. 

Gerda Jørgensen fortæller: 

“Nu var min nysgerrighed så stor, 
at jeg ville se, hvad der videre skete. 
Vinduerne i min lejlighed ligger 
modsat indgangen til ejendommen, 
og fænomenet havde altså bevæget 
sig over taget. Gen tanden forholdt 
sig helt roligt, indtil det gav et sæt i 
den, og den langsomt begyndte at 
sejle i nordvestlig retning...” 

Fænomenet bevægede sig nu op 
mod en sky, som den forsvandt ind i. 
Men endnu nogen tid derefter kunne 
Gerda Jørgensen se kuplerne gen¬ 
nem skyen. Kuplerne havde i øvrigt 
ændret farve til rød. Til sidst for¬ 
svandt både skyen og fænomenet. 

Klokken var omkring elleve, da 
lysene forsvandt. Sammenlagt hav¬ 


de Gerda Jørgensen iagttaget fæno¬ 
menet i omkring 20 minutter. 
SUFOI har desværre ikke været i 
kontakt med andre vidner til dette 
fænomen. 


Mystisk lys over Dragør 


Om morgenen den 30. marts 1992 så 
den 53-årige Minnie Johansen et 
lysende fænomen over Dragør. 

Minnie Johansen bor i nærheden 
af Kastrup Lufthavn og er derfor 
vant til at se fly. 

Klokken 04.40 (dansk sommer¬ 
tid) vågnede hun. Hvad der vække¬ 
de hende, var hun ikke selv klar 
over, men måske var det lyden fra et 
fly ved Kastrup Lufthavn. 

Minnie Johansen kikkede ud ad 
soveværelsesvinduet og fik øje på et 
kraftigt lysende fænomen på den 
stjerneklare himmel. Fænomenet 
befandt sig mod vest i en højde af 
ca. 45 grader over horisonten. Det 
var en hvid “lyskerne” omgivet af to 
ringe bestående af hvidt lys. Ringe¬ 
ne “gled” ind over hinanden, men 
ikke ind over selve lyskernen. 

Lyset bevægede sig mod nord og 
voksede samtidig i størrelse. I rap¬ 
portskemaet oplyser Minnie Johan¬ 
sen, at fænomenets diameter var ca. 
5 cm (målt mellem tommel og pege¬ 
finger i udstrakt arm). 

Pludselig bevægede fænomenet 
sig i en stejl bue nedad, hvorefter det 
fortsatte sin kurs mod nord. Det var 
denne næsten lodrette bevægelse, 
som overbeviste observatøren om, 
at der ikke kunne være tale om et fly. 

Observationen havde indtil da 
varet max. 30 sekunder. Lyset blev 
nu mindre, og det bevægede sig om 
bag nogle træer. Samtidig forsvandt 
de to yderringe. Lysfænomenet var 
lydløst. 

Frem til klokken 05.15 kunne 
Minnie Johansen se en lysende plet 
mellem træernes grene. Men efter at 
have iagttaget fænomenet i omtrent 
35 minutter, valgte hun at afbryde 
observationen og gå i seng. Selv 
mener hun, at dette sidste lys meget 
| vel kan have været en stjerne. 


Den falske måne 


Den følgende observation fandt sted 
i efteråret 1956. Observatøren havde 
kun omtalt hændelsen for sin nær¬ 
meste familie. Han følte selv, at 
oplevelsen var for usandsynlig. 

SUFOI fik første gang kontakt 
med observatøren i december 1990. 
Han havde i UFO-nyt nr. 4/90 læst 
en artikel, der omtalte nogle svenske 
fotografier af to lysende fænomener. 
Disse fænomener blev obser¬ 
veret/fotograferet om natten den 15. 
september 1952. 

De to fænomener mindede i høj 
grad om det, som observatøren selv 
havde set i 1950erne. Derfor beslut¬ 
tede han sig for at sende et brev til 
SUFOI, hvori han beskrev sin 
observation. Derefter udfyldte ob¬ 
servatøren et rapportskema fra 
SUFOI. Endelig blev observatøren - 
der nu er omkring 70 år - interview¬ 
et af SUFOI s Århusgruppe. 

Observatøren beretter, at han en 
efterårsdag i 1956 var ude at pløje. 
Dengang boede han på en gård ved 
Trehøje på Mols, hvor landskabet er 
meget bakket. 

Det var ved at blive mørkt, og 
klokken var omkring 23. 

Gennem et par timer havde han i 
sydlig retning (over Helgenæs) kun¬ 
net se noget, som han troede var 
månen. Observatøren fortæller i sit 
brev: 

“Min opmærksomhed var for det 
meste henledt på pløjearbejdet, dog 
havde jeg i lang tid set, at månen 
hang stor og lysende over Helge¬ 
næs. Men den var - som man under¬ 
tiden ser månen - noget uklar og 
uskarp i kanten, fordi den befandt 
sig bag et let skydække. 

Hver gang jeg kom til den østlige 
ende af marken, kunne jeg se ud 
over Ebeltoft Vig og se byen Ebel¬ 
toft med dens mange lys. 

En af de gange hvor jeg skulle til 
at vende for at pløje den anden vej, 
ser jeg et meget kraftigt og rødligt 
lysskær ude bag horisonten til ven¬ 
stre for Ebeltoft...” 

Observatøren fik først den tanke, 
at lysskæret var en gård i brand. 

Men senere viste det sig, at lyset 
stammede fra månen, idet den steg 
op over horisonten. 

Observatøren nød en stund synet 
af den opstigende måne, men lidt 
senere startede han atter Fergusonen 
for at pløje videre. 

Da blev han igen opmærksom på 
den først beskrevne “måne”, der sta¬ 
dig befandt sig over Helgenæs. Det¬ 
te lysfænomen skyldes altså ikke 
månen, idet den jo netop var stået 
op. 

Ved det efterfølgende interview 
fortalte observatøren endvidere, at 
“månen” pludselig havde bevæget 
sig fra sin første position højt på den 
sydlige himmel til en ny stilling på 
den nordøstlige himmel. Det havde 
kun taget ca. 2 sek. for fænomenet at 
bevæge sig denne strækning. 

Herefter forblev fænomenet stille¬ 
stående til venstre for den “rigtige” 
måne i en højde af omkring 45 gra¬ 
der over horisonten. 

Fænomenet sås ikke længere gen¬ 
nem et tyndt skydække, og dets run¬ 
de form var blevet tydeligere. 

Observatøren pløjede tilbage mod 
gården og skyndte sig ind for at hen¬ 
te sin kone. Da de begge nåede ud, 
var den “falske” måne forsvundet. 

Vi har i SUFOI forsøgt at finde en 
naturlig forklaring på fænomenet. 
De almindeligste årsager til ifo- 
observationer (såsom fly, meteorer. 


planeter m.v.) har vi umiddelbart 
kunnet udelukke. Af de mere inter¬ 
essante muligheder kan vi nævne 
nordlys og lysende natskyer. 

Nordlys kan formentlig udeluk¬ 
kes. Bl.a. fordi det observerede fæn¬ 
omen udsendte et forholdsvis kraf¬ 
tigt lys. Desuden havde fænomenet 
under den sidste del af observatio¬ 
nen en tydelig afgrænset form. 

Lysende natskver er for mange et 
ukendt fænomen, der formentlig 
skyldes støvpartikler i en højde af 
ca. 80-85 km over Jordens overfla¬ 
de. På grund af Jordens krumning 
kan det være nat i eksempelvis Dan¬ 
mark, mens solens stråler fortsat 
belyser støvpartiklerne højt oppe i 
atmosfæren. Partiklerne reflekterer 
sollyset og ses derfor som lysende 
skyer på den ellers mørke nattehim¬ 
mel. 

Natskyer er et forholdsvist sjæl¬ 
dent syn. De ses i sommerhalvåret 
som diffuse bølgestrukturer lavt på 
den nordlige himmel. Netop på bag¬ 
grund af disse kendsgerninger kan 
teorien om lysende natskyer udeluk¬ 
kes, eftersom observatøren bl.a. 
husker, at den “falske” måne havde 
en klar og afgrænset form. 

Derfor må vi - med baggrund i 
observatørens rapport - konkludere, 
at der endnu ikke er fundet en til¬ 
fredsstillende forklaring på det ob¬ 
serverede fænomen. □ 


Anti-ufo-bølge 
i 1970erne? 

Mark Rodeghier ved “Center 
for UFO Studies” (CUFOS) i 
USA er i gang med en verdens¬ 
omspændende undersøgelse af 
rapportantallet fra 1970erne. 
Tidligere har ufo-bølger været 
meget lokale. F.eks. da antallet 
af rapporter voksede dramatisk 
i Frankrig i 1954, var der meget 
få observationer i England og 
USA. 

Men i 1970erne ser det ud til, 
at antallet af rapporter faldt 
over hele verden på nogen lun¬ 
de samme tidspunkt. Dette for¬ 
hold gør sig også gældende i 
Danmark i sidste halvdel af 
70eme. Rodeghier er i gang 
med at undersøge dette ver¬ 
densomspændende mønster 
nærmere. Vi vil her i UFO-Nyt 
bringe resultaterne, når de fore¬ 


ligger. □ 

Indberetninger til SUFOI 

1975 .800 

1976 .497 

1977 .376 

1978 .343 

1979 .124 

1980 .400 

1981 .305 

Per Andersen 


Kig på himlen 


Merkur kan let findes i dagene 
omkring den 1 7. juni, hvor planeten 
er i største østlige elongation. Sagt 
på normalt dansk betyder det, at 
Merkur først går ned 1 3/4 time efter 
Solen i dagene omkring den 17. juni. 
Merkur kan derudover den 21. juni 
findes 7 grader syd for Månen og’ 
den 22. juni 4 grader nord for Må¬ 
nen. 


Venus kan i månederne omkring 
den 10. juni ses som morgenstjerne. 
Den 16. juni kan Venus let findes 6 
grader syd for Månen. 


Mars var i opposition til Solen den 
8. januar, men kan stadig ses på 
aftenhimlen, omend den går ned tid¬ 
ligere og tidligere. Mars lyser med 
en klar orangerød farve og findes let 
den 23. juli, hvor den kun er 6 grader 
nord for Månen. 


Jupiter kan ligesom Mars stadig ses 
på aftenhimlen. Jupiter lyser med et 
klart, hvidt lys, som langt overstrå¬ 
ler andre stjerner. Den 27. juni kan 
Jupiter findes 7 grader nord for 
Månen. Planeten findes samme sted 
den 24. juli. 


Saturn er i opposition til Solen den 
1 8. august, og kan derfor indtil den¬ 
ne dato ses på morgenhimlen. At en 
planet er i opposition til Solen bety¬ 
der, at når Solen går ned, så står pla¬ 
neten op og omvendt. Derfor er det 
på morgenhimlen, at man skal lede 
efter en planet, som endnu ikke er i 
opposition. Saturn lyser med et 
klart, gulligt lys, og kan den 10. juni 
findes 7 grader syd for Månen. Sam¬ 
me situation gør sig gældende den 8. 
juli. □ 


Kim Horsevad 























6 UFO-NYT 2/93 


Observationer 


AF 

LEO ANKER 
JENSEN 


(Tegning: 

Henrik 

Klinge 

Pedersen) 


Vi så et kuglelyns 
fødsel og død 


Vi sidder i solskin på terrassen på 
vort hotel i Scotsdale i Arizona. På 
én gang mærker vi alle tre sand mel¬ 
lem tænderne. Lidt efter er det mør¬ 
kere, lyset er rødt, og det blæser 
behageligt. 

Det hele skifter dog hurtigt. Plud¬ 
selig pisker rødt mudder på os, og 
før vi når at komme i læ, er vi driv¬ 
våde, og en kraftig storm hærger 
træerne omkring os. 

Ti minutter senere kører vi Susan¬ 
ne Barreth til lufthavnen i Phoenix. 
På vej hertil ser vi mange træer, der 
er rykket op med rode, og mange er 
væltet af stormen. Der er kæmpe 
vandpytter på alle veje. 

Så sker der virkelig noget... 

Vi ser ca. 300 meter foran os en 
tynd, lysende, bugtende stråle kom¬ 
me skråt ned fra skyerne til en høj¬ 


spændingsledning på højre side af 
vejen. 

Strålen, der minder om det tynde 
lyn, der ofte ses føret stort lyn, dan¬ 
ner her en lysende kugle, der på ca. 
et halvt sekund vokser til en diame¬ 
ter på knapt en meter. 

Kuglen begynder slingrende at 
rulle sig frem mellem de to øverste 
ledninger uden dog at røre dem. Den 
sender hele tiden små, blå korona¬ 
gnister til alle sider, og minder i sin 
rulning om kuglen på en hul kegle¬ 
bane. 

Dens hastighed er ca. 15 km. i 
timen, og den når vel, i de 4-5 
sekunder, hvor vi iagttager den, at 
slingre 4-5 gange frem og tilbage 
mellem venstre ledning og højre 
ledning. 

Kuglen ruller, indtil den når en 


transformator på en mast 20-30 
meter fra os. Her standser kuglen og 
bliver kommaformet. Kommaets 
spids rammer en af transformatorens 
isolatorer, og kuglen bliver mindre 
og mindre. Vi kan se, at kuglelynet 
forsvinder ind i transformatoren. 

Vi når at tale med hinanden om, at 
kuglen er blevet suget ind i transfor¬ 
matoren. Så sprænges transformato¬ 
ren af en kraftig eksplosion. En regn 
af brændende olie og glødende 
transformatordele spredes til alle 
sider. 

Transformatoren er væk, fænome¬ 
net er forbi, og vi fortsætter vores tur 
til lufthavnen. □ 


Kuglelyn observeret 
i Arizona under et 
en thunderstorm 
tirsdag den 16. au¬ 
gust 1983 ca. klok¬ 
ken 10.30 lokal tid. 

Observatører: 

Palle Tolstrup Niel¬ 
sen civilingeniør, 
direktør i Danish 
Telecom Internatio¬ 
nal A/S. 

Susanne Barreth, 
translatør i eget fir¬ 
ma. 

Leo Jensen, civilin¬ 
geniør, projektleder 
ved Jydsk Telefon 
A/S. 

Hvornår så du ufoet? 


I UFO-nyt nr. 3/92 omtalte jeg på 
side 22-23 det nye SUFOI-projekt 
kaldet PADUR (Projekt til Analyse 
af Danske UFO-Rapporter). 

PADUR er fællesbetegnelsen for 
flere selvstændige projekter, der 
hver især vil udforske bestemte teo¬ 
rier eller afgrænsede områder af 
ufo-sagen. 

Det første af disse projekter 
beskæftiger sig med spørgsmålene 
omkring de usikkerheder og typer af 
“fejlobservationer”, som præger 
rapportørernes oplysninger. 

Der vil altid være hæftet en vis 
grad af usikkerhed på de oplysnin¬ 
ger, som en observatør giver, når 
han/hun skal beskrive en observati¬ 
on. I enkelte tilfælde kan observa¬ 
tørens oplysninger afvige så meget 
fra det “objektivt korrekte”, at man 
taler om direkte fejlobservation. 

Lad os f.eks. antage, at en obser¬ 
vatør ser et rødt fænomen på himlen. 
Fortæller observatøren så senere, at 
fænomenet lyste orange, vil man 
sige, at oplysningen er korrekt, fordi 
afvigelsen fra det “sande” ligger 
inden for den usikkerhed, man kan 
forvente. Hvis observatøren deri¬ 
mod fortæller, at farven var blå, er 
afvigelsen fra det korrekte så stor, at 
man taler om fejlobservation. 

Jeg har netop færdiggjort en 
undersøgelse af de usikkerheder, der 
præger rapportørernes oplysninger 
om begyndelsestidspunktet for en 
observation. 

I en række tilfælde er usikkerhe¬ 
den på begyndelsestidspunktet af 
stor betydning, f.eks. i forbindelse 
med rapportarbejdet. Her kan tids¬ 
faktoren være afgørende for, om 
man kan udelukke naturlige forkla¬ 
ringer som fly, lysbomber, kraftige 
meteorer m.v. 

I det følgende vil jeg beskrive de 
forsøg, jeg har gjort for at bestemme 
denne usikkerhed. 

Fyrværkeri på morgenhimlen 

Tidligt om morgenen fredag den 25. 
januar 1985 så mange danskere et 
syn, der kunne få dem til at spærre 
øjnene op! 

Omkring kl. 07.15 (DNT) viste 
der sig et kraftigt, hvidt lys på den 


nordvestlige himmel. Lyset bevæge¬ 
de sig med jævn fart i en bane fra 
NV mod SØ. Under den sidste del af 
observationen “splittedes” lyset i 
flere stykker, og efter fænomenet sås 
nu noget, som liere af observatører¬ 
ne beskrev som en “hale af stjerne¬ 
skud”. Efter nogle minutters obser¬ 
vation forsvandt lyset som en rød 
plet i horisonten mod sydøst. 

På grund af et skydække over de 
østlige og sydlige egne af landet 
modtog SUFOI kun henvendelser 
fra observatører, der befandt sig i 
Jylland. Fænomenet, som utallige 
danskere havde været vidne til, viste 
sig ved nærmere efterforskning at 
være den russiske spionsatellit 
“Kosmos 1625”, der brændte op i 
atmosfæren over Nordeuropa. 

I forbindelse med en efterlysning 
af vidner, fik SUFOI ikke mindre 
end 67 henvendelser fra folk, der 
havde set fænomenet. De mange 
henvendelser gør satellit-undergan¬ 
gen til en af de senere års bedst 
dokumenterede masseobservatio¬ 
ner. 

Tabellen og illustrationen i denne 
artikel viser fordelingen af de i alt 59 
rapportører, som opgav et starttids¬ 
punkt for deres observation af satel¬ 
lit-undergangen. Til illustrationen 
kan der knyttes følgende kommenta¬ 
rer: 

♦ Langt de fleste har opgivet starten 


Fordeling af de 59 rapportører. 

som angav et starttidspunkt for 

deres 

observation 

af satellitun- 

dergangen 


TID 

ANTAL 

PROCENT 

07.05 

1 

1,7 

07.10 

1 

1,7 

07.15 

8 

13,6 

07.16 

4 

6,8 

07.17 

7 

1 1,9 

07.18 

1 1 

18,6 

07.19 

4 

6,8 

07.20 

18 

30,5 

07.23 

2 

3,4 

07.27 

1 

1,7 

07.30 

2 

3,4 

i alt 

59 

100,0 


til at have fundet sted i tidsrummet 
fra kl. 07.15 til og med 07.20. Det 
drejer sig om i alt 88,1 % af samtlige 
rapportører. 

♦ Kl. 07.20 er med sine 30,5% det, 
som oftest er nævnt som starttids¬ 
punkt. 

For at kunne give en vurdering af 
den generelle usikkerhed er det nød¬ 
vendigt at kende det rigtige tids¬ 
punkt for satellitundergangens tilsy¬ 
nekomst over Danmark. 

Efter en række overvejelser fandt 
jeg dette tidspunkt til at være kl. 
07.18 (+/- 2 min.). Denne antagelse 



07:05 07:10 07:15 07:16 07:17 07:18 07:19 07:20 07:23 07:27 07:30 


AF TOKE 
HAUNSTRUP 



(Graf: 

Henrik Klinge 
Pedersen) 

bygger jeg bl.a. på, at forholdsvis 
mange af rapportørerne (18,6%) har 
opgivet starttidspunket til at være kl. 
07.18. 

Dette er overraskende mange, idet 
vi har erfaring for, at langt de fleste 
rapportører normalt opgiver “pæne” 
klokkeslet som f.eks. 07.15 og 
07.20. 

Det viser sig nu, at med udgangs¬ 
punkt i 07.18 omfatter en usikker¬ 
hed på +/- 10 min. 56 (eller 95%) af 
samtlige 59 tidspunkts-opgivelser. 
Jeg vil derfor konkludere, at ved 
masseobservationen fra 1985 har 
rapportørerne opgivet startstids¬ 
punktet med en generel usikkerhed 
på +/- 10 min. 

Spørgsmålet er nu, om der gælder 
den samme usikkerhed ved aUe de 
indberetninger, som SUFOI modta¬ 
ger? For at kunne svare på dette 
spørgsmål, må vi først afgøre, om 
indberetningerne fra 1985-sagen 
svarer til de henvendelser, som 
SUFOI får i forbindelse med andre 
observationer. 

1985-sagen skiller sig på flere 


punkter ud. Bl.a. gik der kun kort tid 
mellem selve observationen og de 
efterfølgende indberetninger til 
SUFOI. Faktisk gik der kun i ét 
tilfælde mere end én uge (hvilket 
svarer til 1-2% af samtlige henven¬ 
delser)! 

Til sammenligning omhandlede 
omkring 1/4 af alle indberetninger i 
1991 observationer, der var mere 
end én uge gamle. Ud fra denne 
sammenligning kan man altså vur¬ 
dere, at rapportørerne fra 1985- 
sagen må have haft observationen i 
“frisk erindring”. 

1985-sagen skiller sig også ud fra 
det almindelige ved det store antal 
“ikke pæne” tidspunktsopgivelser. 
Faktisk har omkring 49% af rappor¬ 
tørerne opgivet en “ikke pæn” vær¬ 
di. 

Sammenligner man med indberet¬ 
ninger fra hele 1991, er det samme 
tal helt nede på 5%! Denne store for¬ 
skel kan tolkes derhen, at rappor¬ 
tørerne fra 1985-sagen var mere 
nøjagtige i deres angivelser, idet de 
var mindre tilbøjelige til at runde af 


til “pæne” klokkeslet. En mulig for¬ 
klaring på dette kan være, at satellit¬ 
undergangen fandt sted tidligt om 
morgenen. På dette tidspunkt af 
dagen har folk ofte en god “føling” 
med tiden. 

Meget tyder altså på, at rappor¬ 
tørerne ved masseobservationen fra 
1985 var overraskende nøjagtige 
med deres opgivelser. Derfor må 
den almindelige usikkerhed være 
større end de +/- 10 min, vi tidligere 
fandt. 


Konklusion 


På baggrund af undersøgelserne kan 
man konkludere følgende om usik¬ 
kerheden på rapportørers tids¬ 
punkts-opgivelser: 

♦ Usikkerheden er almindeligvis 
større end +/- 10 min. 

♦ Usikkerhedens størrelse afhæn¬ 
ger i det enkelte tilfælde af, om rap¬ 
portøren kan sætte sin observation i 
relation til en begivenhed, som 
han/hun kender tidspunktet for. J 


ARK SOUNDWAVES 

PRESENTS 

MESSENGERS OF DESTINY 

A FASCINATING VIDEO OF UFO ACTIVITY [N MEXICO 

Qn July 11 th 1991 leading up to a total solar eclipse, thousands gathered to watch this magical event, as prophesied by 
ancient May an priests, a silvery disc-shaped object silently hovered for 23 minutes, filmed on video by at least 17 
people in different locations of Mexico City, this event marked the beginning of a huge wave of UFO activity. 

An international team of investigators from the USA, Mexico and Japan were led by a trail of UFO sightings to Mount 
Popocatepetl, the fourth largest volcano in the world, thought to be dormant, but discovered it is now awakening. 
Messengers of Destiny is a well produced, thought provoking and most important film. From the fulf ilment of ancient 
prophecies to the well-documented UFO sightings, courtesy of the personal camcorder, which is producing an 
incredible amount of footage. This is the first in a series of over 40 videos. 


UNDENIABLE EVIDENCE 

In July 1991, leading researcher Colin Andrews and Ark Soundwaves began filming this invaluable guide to the 
fascinating crop circle phenomenon, including: in depth interviews with Colin Andrews revealing the evolution of 
early crop circles into more elaborate and breathtaking pictograms, plus he shares for the first time his own personal 
experiences, deepest thoughts and profound conclusions. Land owners and farm workers also share their 
experiences. See the results of research into the crystalline structure change of plants, and hear the unearthly sound 
produced in some crop formations. 

This most intriguing mystery is clearly presented in this beautifully filmed, visually stunning, informative 
documentary. For over a decadeColin haspainstakingly researched these mysterious formations. This dedicationhas 
made him a most authoritative and respected presenter of the phenomenon which we feel is of utmost importance. 

Piease send Euro cheque or P.O. payable to Ark Soundwaves to: 

Ark Soundwaves (Dl) P.O. Box 1395, Glastonbury, Somerset, BA6 9FE, UK. 

Messengers of Destiny: £23.00 P & P and VAT. 

Undeniable Evidence: £16.00P &c P. and VAT. Allow up to 28 days for delivery. 

Stenen fra det ydre rum 


Mange mennesker i Danmark 
oplevede om aftenen den 12. 
december 1992 et usædvanligt lys¬ 
fænomen på himlen. Ret hurtigt 
stod det klart, at der var tale om et 
meteor, der brændte op i atmos¬ 
færen. Måske nåede visse dele ned 
til Jordens overflade. Endnu er 
intet fundet, men baneberegnin¬ 
gerne viser også, at disse meteorit¬ 
stumper så i givet fald er landet i 
Kattegat i nærheden af Anholt. 

Når observationen er så interes¬ 
sant - også i ufomæssig sammen¬ 
hæng - skyldes det naturligvis, at 
der er tale om et meget stort antal 
observatører, og at observationen er 
så veldokumenteret og gennemar¬ 
bejdet bl.a. i kraft af det store efter¬ 
forskningsarbejde som er udført af 
docent, dr. scient Asger Ken Peder¬ 
sen fra Geologisk Museum. 

Klokken var omkring 21.51 lør¬ 
dag aften den 12. december, da de 
første observationer blev gjort. Der 
gik heller ikke mange øjeblikke, før 
telefonen kimede hos Bo Nielsen, 
SUFOFs Alarmcentral i Kolt og 
SUFOIs tidligere formand, Torben 
Birkeholm, Aalborg. 

Pressen får besked 


Hurtigt fremgik det af de telefoniske 
beretninger, at der ikke var tale om 
en ufoobservation, men at det måtte 
dreje sig om observation af et mete¬ 
or. SUFOIs Alarmcentral udsendte 
derfor straks en kortfattet presse¬ 
meddelelse med et resume af hæn¬ 
delsen, og hvor forklaringen skulle 
søges. 

Pressemeddelelsen blev søndag 
morgen refereret i flere af DRs time¬ 
nyheder, hvilket gav anledning til 
endnu flere henvendelser. 

Torben Birkeholm modtog det 
første opkald fra en mand i Aabybro 
kl. 21.55. Denne observatør befandt 
sig uden forsin bopæl, da han kl. ca. 
21.50 så en ildkugle med hale. Den 
bevægede sig opad, hen over og 
igen nedad på himlen i fra NV til 
SSØ. Ildkuglen var gullighvid med 
rødlige gnister. 

Fænomenet delte sig i 7 lyskugler, 


der slukkedes efter tur. To af lyskug¬ 
lerne fortsatte dog lidt længere. 
Observationen varede ca. 1 -2 minut¬ 
ter. Længe nok til at observatørens 
hustru kunne varskos og nå at se den 
sidste del af himmelfænomenet. 

Bilen blev ramt af noget sort 

Niels Lindel I, Gerå i Nordjylland, 
fortalte i Aalborg Stiftstidende den 
15. december, at ildkuglen sandsyn¬ 
ligvis var faldet ned tæt ved Gerå. 
Han kom kørende i sin bil fra Dron¬ 
ninglund, da han fik øje på “en ild¬ 
kugle med ildslanger i bagdelen”. 


“Det så utroligt flot og sjovt ud. 
Det lignede nærmest en stor lysende 
kugle med ståltråd bagi,” fortæller 
han. 

“Med ét slukkedes ilden i trådene. 
Derefter blev ildkuglen helt mørke¬ 
rød på samme måde som kirsebær, 
inden de bliver brune og dårlige. 
Dernæst faldt kuglen ned. I hvert 
fald udbrændte tingesten over 
byen,” fortæller Niels Lindeli. 

Fænomenet efterlod tilsyneladen¬ 
de nogle sorte klatter på Niels Lin¬ 
deils bil. Klatterne sad så godt fast i 
lakken, at der måtte både rens-let 
svampe og knofedt til for at fjerne 



AF OLE 

HENNINGSEN 



(Tegning: 

Dezso 

Sternoczky) 

Dr. scient. 
Asger Ken 
Pedersen , 
Geologisk 
Museum. 
(Foto: Ole 
Henningsen) 


(Kort: Ole 
Henningsen) 



dem, berettes det i Aalborg Stiftsti¬ 
dende. Nedfaldet blev senere nøjere 
gransket. 

En observatør fra Aalborg befandt 
sig i sin bil i nærheden af Dokkedal 
i Nordjylland, da han fik øje på en 
ildkugle med flere små kugler ved 
siden af - som en raket. To af lysene 
forsvandt mod øst efter at have pas¬ 
seret hen over bilen med stor hastig¬ 
hed. Han beretter videre, at han 
mente, at han kunne se en mørk gen¬ 
stand, der passerede sammen med 
de to lys. Størrelsen af hele fænome¬ 
net angives som en halv fuldmåne. 
Observatøren mente dog, at der måt¬ 
te være tale om et meteor eller en 
satellitundergang. Starttidspunktet 
på observationen angives som kl. 
21.52, og det hele varede godt et 


minut. 

Dette var kun et lille udpluk af de 
beretninger, som indløb til SUFOIs 
tidligere formand Torben Birke¬ 
holm i Aalborg. Han modtog på kort 
tid meldinger om observationer fra 
16 forskellige lokaliteter i det nord¬ 
lige Jylland både nord og syd for 
Limfjorden. Efterlysninger i den 
lokale presse gav endnu flere hen¬ 
vendelser. 

Alle havde i store træk set det 
samme, nemlig en ildkugle, der fløj 
i en lige bane fra Skagerak ind over 
Nordjylland og forsvandt igen ud 
over Kattegat. Ildkuglen delte sig 
efterhånden i mindre lys, der til sidst 
brændte ud. 

Skandinaviske observationer 

Flere svenske observatører har hen¬ 
vendt sig til UFO-Sveriges Rapport¬ 
central med oplysninger om deres 
iagttagelser, ligesom urolige men¬ 
nesker ringede til politiet og søred¬ 
ningstjenesten. En mand havde set 
det flotte naturfænomen fra Tunge 
syd for Trollhåttan, medens en 
anden befandt sig i nærheden af 
Uddevalla og beskrev det hele som 


“en ildfarvet cigarlignende gen¬ 
stand.” 

Himmelfænomenet blev også 
iagttaget fra det sydlige Norge, bl.a. 
af personel fra Det norske Luft¬ 
våben i Stavanger. Og fra så langt 
mod syd som Nøbbet på Lolland har 
SUFOI modtaget en beretning. 

Ingen radio registrering 


Det var ikke kun SUFOI, der var 
interesseret i denne meteor-observa¬ 
tion. Deltagerne i Astronomisk Sel¬ 
skabs Meteorsektion fik også hen¬ 
vendelser. Det viste sig i øvrigt, at 
meteoret ikke direkte var registreret 
via radio hos Meteorsektionens 
medlem på Sjælland, Gotfred 
Møbjerg Kristensen, der har specia¬ 
liseret sig i denne form for meteor¬ 
registrering. 

Der var dog registreret to for¬ 
holdsvis kraftige signaler kl. 
20.55.05 UT (varighed 24 sek.) og 
kl. 20.55.52 UT (varighed 5 1 sekun¬ 
der). Det skal i den forbindelse 
bemærkes, at Gotfred Møbjerg Kri¬ 
stensens radioantenne vender mod 
syd og altså bort fra det observerede 
fænomen. 



Efterlysning i TV-Avisen 


Telefonerne begyndte også at kime 
hos Geologisk Museum i Køben¬ 
havn. En af museets vigtige opgaver 
er at opspore og opbevare danske 
meteoritter. Man er derfor altid 
stærkt interesseret i nærmere oplys¬ 
ninger, når der er tale om observati¬ 
oner af meteorer over Danmark. 

Da denne observation var specielt 
interessant medvirkede docent, dr. 
scient. Asger Ken Pedersen fra Geo¬ 
logisk Museum i et direkte indslag i 
DRs TV-Avis nogle dage senere. 
Studieværten Ole Thisted inter¬ 
viewede Asger Ken Pedersen, der 
fortalte om observationen og efter¬ 
lyste yderligere oplysninger samt 
eventuelt nedfaldne meteoritter 

Han fortalte om tidligere danske 
meteoritnedfald og fremviste desu¬ 
den et brudstykke af Århus-meteo- 
ritten fra 2. oktober 1951 samt den 
jernmeteorit, der blev fundet ved 
Felsted i 1989. 

Asger Ken Pedersen er ansvarlig 
kurator for den store nationale 
meteoritsamling, og efter indslaget i 
TV-Avisen modtog han en lang ræk¬ 
ke henvendelser landet over fra f olk, 

der dels havde iagttaget meteoret og 
dels var i besiddelse af sten, der kun¬ 
ne tænkes at være meteoritter. Det 
skal straks nævnes, at der desværre 
ikke blev fundet en ny dansk meteo¬ 
rit. 

SUFOI-rapporter til forsker 

Et udvalg af henvendelserne til 
SUFOI blev med glæde og stor 
interesse videregivet til Asger Ken 
Pedersen, der sammen med Jens 
Konnerup-Madsen fra Geologisk 
Institut i januar måned havde mulig¬ 
hed for at besøge særligt vigtige 
observatører i Nordjylland - en 
stormfuld eftersøgningsrejse med 
både torden og sne. 

I forbindelse med Geologisk Mus¬ 
eums 100 års jubilæum i foråret 
1993 i de nuværende bygninger i 
Øster Voldgade i København har 
Asger Ken Pedersen i en publikation 
skrevet en udførlig artikel om det 
usædvanlige himmelfænomen den 
12. december 1992. 

Fænomenet set af Fisker 


I denne meget spændende artikel 
beretter han om, at den første dan¬ 
sker, der iagttog fænomenet, var en 
fisker i Nordsøen på en position 
mellem Shetlandsøerne og Bergen. 
Inden det lysende legeme nåede ind 
over Vendsyssel, eksploderede det 
højtoppe i luften. 

Flere af observatørerne hørte tor¬ 
denbrag i forbindelse med fænome¬ 
net. Andre mente, at fænomenet 
havde været meget tæt på, hvilket 
yderligere skærpede interessen for 
at lokalisere et evt. nedfald. Som tid¬ 
ligere nævnt mente Niels Lindeil fra 
Gerå, at nogle sorte klatter, der sam¬ 
tidig dukkede op på hans bil, kunne 
have forbindelse med fænomenet. 

Asger Ken Pedersen undersøgte 
senere bilen, men da havde ejerman¬ 
den ihærdigt forsøgt at fjerne alle 
spor. Et par tilbageværende små bru¬ 
ne pletter blev skrabet af, men viste 
sig senere at bestå af harpiks eller 
lakagtigt organisk materiale, der 
ikke kendes fra meteoritter. 

Gennembrød lydmuren under 
fald 


Asger Ken Pedersen sammenfatter 
begivenhedsforløbet således: 

“Omkring kl. 21.50-51 gik en sten 


fra det ydre rum ind i Jordens at¬ 
mosfære i en meget lav vinkel mod 
Jorden på mellem 5 og 10 grader og 
med retningen 128 grader. Dette gav 
ophav til en stor holide af opvarmet 
ioniseret atmosfære, mindst et par 
hundrede meter tyk omkring stenle¬ 
gemet. Under den gradvise op¬ 
bremsning eksploderede stenlege¬ 
met over havet, og ca. 20 fragmen¬ 
ter, hver med sin ildkugle og en mere 
end 500 m lang ildhale efter sig, fløj 
ind over Vendsyssel i en højde af 
mellem 30 og 70 km. 

Stenene fløj i flade baner og ople¬ 
vedes som en formation af næsten 
parallelle fly, der gradvist spredtes. 
Over Vendsyssel udslukkedes de fle¬ 
ste ildkugler, formodentlig ved at de 
blev til smeltedråber og spredtes, 
men over det østlige Vendsyssel, for¬ 
modentlig i 15 til 25 kilometers høj¬ 
de gav nogle af stenene ophav til 
tordenbrag, da de gennembrød lyd¬ 
muren. 

Dette, sammenholdt med observa¬ 
tioner af et mørkerødt legeme, hvor¬ 
fra der ikke længere var en hale af 
ild, giver grund til at formode, at 
noget af stenmaterialet er nået 
uskadt til jordoverfladen. Mindst 4 
lysende kuglerfortsatte ud over Kat¬ 
tegat, hvor mere materiale udsluk¬ 
kedes på vejen mod Læsø. Der kan 
være faldet sten fra den nordligste 
del af sten viften på Læsø, men indtil 
flere lysende legemer fortsatte i 10- 
20 kilometers højde syd om Læsø, 
hvor de synes at være slukket ud et 
eller andet sted omkring Anholt. 

Den samlede flyvetid, hvor lege¬ 
merne har været synlige, har formo¬ 
dentlig været omkring 3 minutter. 
De mange eksplosioner gør det 
sandsynligt, at legemet har været en 
almindelig stenmeteorit. De skrøbe¬ 
lige stenmeteoritter, som kaldes kul- 


chondritter, havde næppe overlevet 
så lang en flyvning uden at eksplo¬ 
dere totalt, medens en jernmeteorit 
næppe havde givet ophav til så man¬ 
ge eksplosioner. ” 

Lolland-sten ikke meteorit 


I forrige nr. af UFO-Nyt omtaltes en 
sten, som var fundet på Lolland efter 
oplevelsen af en usædvanlig lyd om 
morgenen den 12. december 1992 
(dvs. ikke tidsmæssigt sammenfal¬ 
dende med meteorobservationen om 
aftenen). 

Der var desværre heller ikke i det¬ 
te tilfælde tale om en jernmeteorit. 
Undersøgelserne af stenen på Geo¬ 
logisk Museum viser, at der for¬ 
mentlig er tale om en jernudvind¬ 
ingsslagge. Dens magnetiske til¬ 
trækning skyldes indholdet af mine¬ 
ralet magnetit. 

Allerede på nuværende tidspunkt 
har SUFOI modtaget endnu en sten 
til yderligere undersøgelse. Vi for¬ 
midler fortsat meget gerne kontakt 
til eksperterne på Geologisk Muse¬ 
um. 

Hvis man mener, at man har en 
meteorit liggende, kan man blot 
henvende sig til SUFOI og skrive et 
par ord om de nærmere omstændig¬ 
heder ved fundet. Så tager vi os af 
det videre fornødne. □ 



(Foto: Ole 
Henning sen) 


Danske meteo¬ 
ritter fremvist 
i DRs TV-Avis 
af Asger Ken 
Pedersen. 

(Foto: Ole 
Henningsen) 

Læserne skriver 


Korncirklerne 
spøger igen 


Jeg vil tillade mig at komme med en 
lille kommentar til Ole Rohr Søren¬ 
sens teori omkring korncirklerne i 
UFO-NYT nr. 4 1992. 

Sporene i kornmarkerne betyder 
ikke automatisk, at landmanden kort 
tid forinden har (citat): “været ude 
på kornmarken og har udført en ar¬ 
bejdsfunktion med sin traktor.” 

Sporene er sprøjtespor, som nu til 
dags “lægges” allerede ved sånin¬ 
gen. Der¬ 
ved und¬ 
går man 
på et se¬ 
nere tids¬ 
punkt at 
køre sået 
korn ned 
i marken, 
hvilket 
ville væ¬ 
re spild 
af arbej- 
deogen 
øget ud¬ 
gift til 
udsæd. 

Sporene 
er der 
altså fra 
starten. 

At der altid findes gravhøje og 
runde stensætninger i områderne 
med korncirkler er undgået min 
opmærksomhed, men hvis det alene 
er Europa, vi taler om, lyder dette 
ikke usandsynligt, da vore forfædre 
har bevæget sig alle steder hen i de 
forskellige tidsaldre. Dette kender vi 


jo alene fra vort lille Danmark. 

Derimod lyder teorien med gød¬ 
nings elektriske udladninger noget 
fantastisk i mine ører. I så fald ville 
vi givetvis også finde mange korn¬ 
cirkler herhjemme. Gødning går 
ikke i forbindelse med sten i højere 
grad end med almindeligt sand af 
forskellig slags. (Sand er de samme 
bestanddele som sten, omend noget 
mindre). 


Endvidere fremkommer korncirk¬ 
ler først, når kornet er rimeligt højt, 
dvs. nogen tid efter den sidste gød¬ 
ning er kørt ud. Derimod bliver der 
sprøjtet på et senere tidspunkt med 
forskellige midler mod ukrudt 
(selektive midler), evt. mod skade¬ 
dyr og endelig - især i udlandet - 
stråforkortelsesmidler. 


Endelig vil jeg gøre opmærksom 
på, at man ikke uden videre kan 
begynde at grave efter formodede 
gemte fortidsminder under jordo¬ 
verfladen. Dette er ifølge lovgivnin¬ 
gen forbudt. Har man mistanke om 
et skjult fortidsminde, skal man altid 
kontakte det lokale museum, som 
vil foretage det videre fornødne. 

Tanken om, at der under korn¬ 
cirkler skulle findes stensætninger 
fra forti¬ 
den, lyder i 
mine ører 
absurt, 
alene af 
den grund 
at der intet 
steds - 
hverken i 
Danmark 
eller i 
England 
findes 
stensætnin¬ 
ger af korn¬ 
cirklers 
udform¬ 
ning. Dette 
sagt ud fra 
den kends¬ 
gerning, at man igennem 100 års 
arkæologiske undersøgelser kender 
forfædrenes “byggestil” og kultur¬ 
pladser ganske godt - selv om der 
stadig findes mange spørgsmål at 
besvare. □ 

Kai E. Møller 
6340 Kruså 



Nye ufobeviser - og modbeviser 

Artikelsamling om MJ-12 sagen, ufologi i Europa kontra USA, forbindel¬ 
sen mellem ufoer og folklorevidenskab samt nye analyser af New 
Zealand ufofilmen. 

"Nye ufobeviser - og modbeviser", 60 sider, illustreret, kr. 86,00. 

Bestil bogen ved at indbetale kr. 86,00 + kr. 12,00 (porto/ekspedition) 
i alt kr. 98,00 på giro 9 11 77 25, 

SUFOI, Postboks 6,2820 Gentofte. 

Ufologer må også 
under lup 


En forsinket kommentar til Per 
Andersens artikel “Bliver vi mis¬ 
brugt?” i UFO-nyt 3/92. 

Til lykke! Jeg ser i UFO-nyt 3/92, 
at en del af SUFOIs repræsentant¬ 
skab - ifølge IGAPs H.C. Petersen - 
står på CIAs lønningsliste. Fint. 
Endelig gør I noget for at løse den 
kroniske pengenød, der blev traditi¬ 
on allerede, mens samme H.C. var 
formand for SUFOI! 

Desværre tror jeg ikke på det. Nok 
savner CIA måske en mission, siden 
“Ondskabens Imperium” blev til 
“Diktaturets Flop”, men jeg tror 
ikke, de amerikanske skatteydere vil 
investere i en kold krig mod små 
grønne mænd fra Mars. Trist nok: 
Selv med den nuværende dollarkurs 
ville en CIA-check gøre vidundere 
ved UFO-Nyt. Mindst firfarvetryk 
på alle sider... 

Men når man ser i bladet, at 3,7 
millioner amerikanere har været 
bortført af ufoer, får man mistanke 
om, at USA selv har mere brug for 
pengene. Til psykiatrisk hjælp. 

Ufo-interesse eller sjælefiskeri? 


Fra de hjemlige græsgange rappor¬ 
terer Per Andersen, at SUFOI har 
været udsat for infiltration af en per¬ 
son fra Dialogcentret, der viste stor 
interesse for ufoer, men åbenbart 
med den gedulgte bagtanke at 
omvende SUFOIs medlemmer. 

Det tjener dog Per til ære, at han 
senere skriver: “man kan dårligt kal¬ 
de dette for en infiltration, idet alt 
var så åbenlyst”. Aha, det var altså 
“kun” et spørgsmål om, hvorvidt 
fyren var interesseret i ufoer for ufo¬ 
ernes egen skyld eller i ufolog-sjæle 
- “for at forklare, hvorfor vi skulle 
vende ryggen til ufoerne og i stedet 
vende os til kirken”. 

Det må være min gamle ven 
Flemming Falkenberg, Per sigter til. 
Jeg husker bl.a. et ufo-seminar, hvor 
en foredragsholder (fra IGAP) fik 
kold sved på panden, da Flemming 
og jeg gjorde det hedt for ham. 

Som medlem af SUFOI fra 1958 


kan jeg ikke mistænkes for at have 
infiltreret Vor Ærværdige Forening 
som Dialogcentrets agent, uanset at 
jeg et år var næstformand for centret 
(hvis bestyrelse jeg forlod i fjor). 
Dialogcentret blev nemlig først 
opfundet ca. 1975. 

Alligevel efterlader Per Ander¬ 
sens betragtninger mig med en vis 
undren - især på grund af overskrif¬ 
ten “Bliver vi misbrugt?” 

Vi skal bruges 


For det første, fordi SUFOI for¬ 
længst har erkendt, at ufologer ikke 
bare er ufoforskere, de er selv legi¬ 
timt råmateriale for forskning. 

Jeg ville f.eks. give en hel del for 
at vide, hvorfor nogle mennesker er 
så nysgerrige, at de melder sig ind i 
SUFOI. Kunne man få et klart svar 
på det, ville man måske samtidig 
løse mange problemer i undervis¬ 
ningssystemet, hvor velmenende 
lærere tit knækker deres hals på en 
total mangel på nysgerrighed hos 
elever. 

Nysgerrighed - videbegær - er en 
af menneskets bedste egenskaber. 
Alle har den gave som børn. Hvor¬ 
for er der så mange, der mister den? 
(Hvorfor har SUFOI f.eks. ikke hun¬ 
drede gange så mange medlemmer? 
Det var da værd at vide!) 


Eksemplet illustrerer, at SUFOI 
ikke kan betragte sig som “fredet”. 
Iagttageren er også et legitimt mål 
for iagttagelse. 

For det andet, fordi det er en pseu- 
do-kontrast, der opstilles: Enten 
interesseret i religion eller i ufoer? 
Hvorfor i alverden ikke i begge 
dele? Det har jeg haft det fint med i 
over 30 år. 

Hvad er misbrug af ufologer? 


Per Andersen skylder også at defi¬ 
nere, hvad misbrug af ufologer er. 
Efter min mening kan det kun være 
at bilde dem noget ind. Det gjorde 
Falkenberg ikke - i og med, at han 
ikke lagde skjul på sit eget stand¬ 
punkt eller på, at han tolkede ufo¬ 
syndromet religiøst. 

Det er en legitim måde at tackle 
gåden på, og han er ikke den første - 
og bliver ikke den sidste - der prøver 
at forklare fænomenet i en religiøs 
terminologi. Set i bakspejlet bragte 
H.C. Petersen allerede, da han stifte¬ 
de SUFOI, en okkult tolkning med 
ind i billedet - i og med, at han kri¬ 
tikløst slugte George Adamskis filo¬ 
sofi “fra rumfolkene”. At den snare¬ 
re kom fra madame Blavatsky, 
Annie Besant, Alice Bailey og andre 
okkulte kilder, er en anden sag. 

Faktum er, at H.C. allerede anno 
domini 1958 markedsførte et ægtens 



AF PER 
BORGAARD 



( Tegning: 
Mark Schultz) 

Debat 


(Tegning: 
Don Simpson) 


(Tegning: 
John Pound) 



New Age-livssyn med reinkarnati¬ 
on, karma, personlig udvikling mod 
det overmenneskelige osv. Han var 
forud for sin tid. Det tog 25 år for 
den brede offentlighed at blive lige 
så forvirret. 

Hvor troen rykker ud, rykker let¬ 
troenhed ind. I dag oplever man, at 
folk - der lever i et højteknologisk 
samfund, som bygger på en rationel 
naturvidenskab - henfalder til primi¬ 
tiv magi: Krystaller med “kraft”, 
visualisering (bevidst ønsketænk¬ 
ning) for at ændre på virkeligheden 
eller den glade (eller skræmmende) 
tro på, at fjerne himmellegemer 
bestemmer ens skæbne. Eller 117 
andre ideer, der gør vold mod årsag- 
virkning-sammenhængen som det 
(ubeviselige, men statistisk sikre) 
grundlag for såvel fysiske processer 
som sociale og psykiske. (Når én 
bliver vred eller ked af det, søger vi 
også automatisk efter en årsag.) 

Ufologi som rambuk for irratio¬ 
nalitet 


Flere og flere tror på ulogiske, akau¬ 


sale - magiske - sammenhænge. Og 
ufologer kan ikke med god samvit¬ 
tighed benægte, at netop ufo-syn¬ 
dromet har været en rambuk for de 
irrationelles ideers triumfmarch i 
vor tid. Hvis vi holder os til danske 
eksempler, kan vi nævne George 
Adamski-filosofien og Orthon-be- 
vægelsen som de mest markante - 
men ikke de mest succesrige. 

Det mest typiske og succesfulde 
eksempel er vel Frederiksberg UFO 
Studiekreds’ “UFO-Aspekt”, der 
udviklede sig fra et konsekvent ukri¬ 
tisk og upålideligt ufo-blad til det 
næppe mere troværdige New Age- 
magasin “Nyt Aspekt”. Bladet kom¬ 
penserede for sin manglende kriti¬ 
ske evne med en sikker sans for 
trends. Det gav læserne, hvad læser¬ 
ne ønskede, uden at lade sig distra¬ 
here af ligegyldige detaljer som 
sandhed/løgn. Hvorfor ødelægge en 
god skrøne ved at undersøge, om 
den nu også passede? 

Tro, overtro og skepsis 

Derved medvirkede FUFOS til at 


forværre alle ufologers troværdig¬ 
hedsproblem. At SUFOI så selv 
bidrog kraftigt med Adamski-flirten 
og Orthon-flippet tilbage i 1960- 
erne, er en anden sag. De to okkulte 
kriser gjorde gavn ved at gøre 
SUFOI rationel og naturvidenskabe- 

lig- 

Sådan da! Det forekommer mig, 
at man stadig ryster lidt på hænder¬ 
ne, jvf. artiklen om skeptikergrup¬ 
pen DASK i UFO-nyt 4/92. 

Selvfølgelig kan skepsis overdri¬ 
ves, men hellere for megen vantro 
end overtro. Blandt andet fordi den 
vantro (skeptikeren) kan overbevi¬ 
ses af hårde facts. Hvorimod den 
overtroiske altid kan finde en ma¬ 
gisk bortforklaring af ubehagelige 
fakta - så før man ser sig om, krad¬ 
ser fredelige køer ved Odder af på 
grund af ufo-angreb, førhen fornuf¬ 
tige mennesker gemmer sig i en bly¬ 
bunker i den sjællandske muld for at 
blive reddet fra dommedag af fly¬ 
vende tallerkener, og veloplyste 
danskere lader deres liv dirigere af 
“kanaliserede” budskaber fra rum¬ 
væsner, “entiteter på højere planer” 
eller “skytsånder” - hvad det så er 
for nogen! 


Ga-ga? Ja! 


Hellere en sund skeptiker end en 
løbsk ildsjæl, der som den hvide 
dronning i “Alice gennem spejlet” 
kan tro på op til seks umuligheder 
før morgenmaden. 

Nu kan UFO-Nyts læsere selvføl¬ 
gelig vende bøtten og sige: Hvad 
med dig selv som kristen? Er din tro 
ikke lige så gak? 

Det er irrelevant, for jeg har aldrig 
søgt at sælge den i ufomanisk for¬ 
klædning med Vorherre som old- 
gubbe i et moderskib med lyshårede 
venusianere som engle. Eller i no¬ 
gen af de utallige andre scenarier, 
som kontaktpersoner og New Age- 
folk har udmalet. 

Men netop fordi nogle har prøvet 
at sælge deres religion sådan, er ufo- 
logien et fuldt legalt studieobjekt for 
religionssociologer, teologer, psy¬ 
kologer og andre forskere. Det skal 
ufo-interesserede ikke være sure 
over. Ejheller føle os misbrugte. Vi 
skal byde dem velkommen. Bliver 
vi ikke klogere på ufoer, bliver vi 
måske klogere på os selv. □ 

CSICOP 
afslører 
- sig selv 

CSICOP er den amerikanske 
skeptikerorganisation, hvis 
navn kan oversættes til: 
“Organisationen til viden¬ 
skabelige undersøgelser af 
påstande om paranormale 
fænomener”. Imidlertid la¬ 
ver organisationen meget få 
reelle undersøgelser, men 
står dog ikke tilbage for at 
afvise og afsløre hvad som 
helst, der ligger lidt uden for 
det normale. 

Organisationens “sande 
jeg” blev meget tydeligt af¬ 
sløret ved et kursus, der sid¬ 
ste år blev afholdt for skepti¬ 
kere. Angiveligt skulle kur¬ 
set være en uddannelse, og 
der er oven i købet planer om 
at lave en håndbog for skep¬ 
tikere ud af det. 

Hvad blev der så undervist 
i? Ja, man ville jo forvente 
emner som, hvordan man 
undersøger paranormale fæ¬ 
nomener, hvordan man laver 
kontrollerede forsøg, hvor¬ 
dan man interviewer folk, 
der oplevet noget usædvan¬ 
ligt, hvordan man dokumen¬ 
terer resultater etc. Men nej! 
Det meste af tiden gik med at 
fortælle deltagerne, hvordan 
de bedst kan overbevise 
andre om, at de tager fejl, 
hvordan hjernen på menne¬ 
sker fungerer, psykologien 
hos folk, der tager fejl, hvor¬ 
for personlige vidner er uden 
værdi, illustrative demon¬ 
strationer fra tryllekunstnere 
mv. 

Der er ingen tvivl om, 
hvor CSICOP har sin fokus. 
Og det er bestemt ikke på 
videnskabelige, uvildige un¬ 
dersøgelser af paranormale 
fænomener! □ 


Advokaterne i virkeligheden 

Siden maj 1991 har der verseret en retssag mellem Uri Geller og 
CSICOP. Geller mener, at James Randi fra CSICOP kom med urig¬ 
tige oplysninger i bladet “International Herald Tribune” (om at Uri 
Geller er en svindler). 

Nu har dommer Stanley S. Harris ved en domstol i Washington 
afgjort, at CSICOP ikke kan gøres ansvarlig for udtalelser, som 
James Randi er kommet med. Dermed bortfalder retssagen mod 
CSICOP i første omgang, mens sagen imod James Randi tilsynela¬ 
dende kører videre. 

Men Uri Geller er ikke tilfreds endnu. Han har anket sagen og 
bedt retten om at omstøde kendelsen. Det har CSICOPs selvfølge¬ 
lig modsat sig. 

Retssagen har foreløbig kostet 100 mio. kr.! Man føler sig helt 
hensat til TV-serien LA Law (dansk: Advokaterne). □ 

Kilde: Skeptical Inquirer, 

Winter 1993 
/pa 


Nyheder fra SUFOIs 
disketteservice 



Hvis duer abonnent på UFO-Nyt, kan du for kun kr 90,00 
få adgang til SUFOIs disketteservice for hele 1993. 

Så får du en diskette med alle UFO-Nyt artikler, astrono¬ 
miprogrammer, ekstra artikler, der ikke offentliggøres i 
UFO-Nyt, samt lister over alle observationer. 

Som en nyhed kan vi nu tilbyde: 

^ Et program til håndtering af de mange tekster fra 
UFO-Nyt mv. 

^ Programmet gør det nemt via menu-systemer at 
finde rundt i teksterne. 

^ Du kan foretage fritekst-søgninger. Dermed kan du 
automatisk finde alle artikler, hvor et bestemt ord ind¬ 
går (fx "Sorø" eller "magnetfelter"). 

Dette program til håndtering af tekster fra SUFOIs disket¬ 
teservice følger nu automatisk med til alle abonnenter. 

Men også senere i år vil abonnenter af disketteservicen 
modtage spændende nyheder, idet SUFOI har planer om 
at udvikle et omfattende ufo-informationssystem. 

Indbetal omgående beløbet, og du får de to første 
disketter for 1993 ind ad døren med posten. Herefter vil 
du modtage en diskette i god tid, før hvert nummer af 
UFO-Nyt udkommer. 


Kilde: 

Skeptical Inquirer, 
Winter 1993 
/pa 


Du indbetaler beløbet kr. 90,00 på giro 9 1 1 77 25 til 
SUFOI, Postboks 6, 2820 Gentofte. Skriv venligst 
"Disketteservice" på modtagerdelen, samt hvilke disket¬ 
teformater du anvender (f.eks 3 1/2", 1.44 MB). 










16 UFO-NYT 2/93 


Nyt om SUFOI 


AF PETER 
NØRGAARD 



Fra venstre ses 
Brian Møller ; 

Kruså , 
Martin Lyck , 
Bolderslev, 
Peter Nørgaard 
og Erling 
Hege lund, 
Odense . 
(Foto: Ole 
Henningsen) 


Møde i 

forårssolen 


Der var høj himmel og skøn sol i Sil¬ 
keborg lørdag den 20. marts kl. 
13.30, da SUFOIs formand bød vel¬ 
kommen til det halvårlige repræsen¬ 
tantskabsmøde. 

De 10 fremmødte bidrog enten 
med indlæg eller som tilhørere til 
dagens program, hvor første punkt 
var resultaterne af en spørgeskema¬ 
undersøgelse lavet af Per Andersen. 

Der fremkom flere interessante 
konklusioner, bl.a. at det er vigtigt, 
at nye interesserede, der henvender 
sig om et gratis prøvenummer af 
UFO-Nyt, får et eksemplar, der ikke 
er for gammelt. Derfor har vi sat 
trykantallet op pr. nummer, så vi 
altid kan udsende prøvenumre, der 
maksimalt er 1-2 år gamle. 

Desuden er der flere ufointeresse¬ 
rede, som ønsker mere dansk obser¬ 
vationsstof i UFO-Nyt. Det vil vi 
også prøve at leve op til, bl.a. ved at 
inddrage flere i skriveprocessen. 

Efter en kaffepause fortsatte Toke 
Haunstrup med et indlæg om projekt 
PADUR (Projekt til Analyse af Dan¬ 
ske UFO Rapporter) med resultater 
og konklusioner efter undersøgelse 
af en masseobservation fra 1985 
med fokus på usikkerheden ved tids¬ 
punktsangivelsen. 


I PADURs næste analyseprojekter 
sættes luppen på vurdering af: varig¬ 
hed, form og farver. 

Mødets næste indslag var et fore¬ 
drag om meteorer af Ole Hennings¬ 
en, der i mange år har haft en speci¬ 
el interesse i dette område af him¬ 
melfænomenerne. Ledsaget af man¬ 
ge illustrerende overheadplancher 
fik vi en gennemgang af historien, 
definitioner og kendetegn ved typi¬ 
ske meteorer. F. eks. varierer gen¬ 
nemsnitshastigheden ved indtræden 
i Jordens atmosfære mellem 11 
km/sek og 70 km/sek. 

Hvis der i sjældne tilfælde sker 
nedfald, foregår dette inden for et 
ellipseformet område med de små 
og lette stykker først og de tunge 
stykker længst fremme i forhold til 
nedfaldsretningen. Når et materiale 
er faldet ned, hedder det i øvrigt ikke 
længere et meteor, men en meteorit. 

Efter en summepause, der blev 
brugt til udveksling af observatio¬ 
ner, oplysninger og andet materiale, 
blev resten af dagen brugt til at se 
video. 

Under overskriften “SUFOI i 
medierne” - så vi nogle af det sidste 
års TV-optagelser med deltagelse af 
repræsentanter for SUFOI. De 


enkelte optagelser blev diskuteret 
igennem. Var forløbet ok? Var noget 
relevant udeladt? Osv. 

Det blev en god eftermiddag, hvor 
vi fik udvekslet og afstemt holdnin¬ 
ger. SUFOI vil fortsat kendes som 
den seriøse ufoforening i Danmark 
og bl.a. slå til lyd for en yderligere 
større accept af emnet bredt hos 
befolkningen, men også hos den 
etablerede videnskab og andre eks¬ 
perter. 

De mange spændende spørgsmål 
betød, at snakken trak ud til over kl. 
19.00, og vi fik pludselig travlt med 
at afslutte og køre til den tyrkiske 
restaurant Bosperus, hvor aftenen 
fortsatte med ufosnak og hyggeligt 
samvær. 

Søndag fortsatte vi med de faste 
halvårlige dagsordenspunkter med 
regnskab, budget, valg og udtræden 
af repræsentantskabet samt andre 
punkter. 

Her skal ikke trættes med en mas¬ 
se detaljer, men der har det sidste års 
tid været en stigende medlemstil¬ 
gang. Det er hårdt - men sjovt - 
arbejde, hver dag. 

Der skete nogle personændringer 
i foreningen. Flemming Rasmussen, 
bl.a. tidligere næstformand og flittig 
oversætter og bidragyder til 
UFO-Nyt, havde ønsket at 
trække sig ud. Det blev taget 
til efterretning, og forsam¬ 
lingen vedtog enstemmigt at 
gøre Flemming Rasmussen 
til æresmedlem af SUFOI. 

Glædeligt vardet så, at der 
samtidig blev indvalgt to 
nye medlemmer i Repræsen¬ 
tantskabet: Erling Hegelund, 
Odense, og Martin Lyck, 
Bolderslev, som i dette num¬ 
mer præsenteres sammen 
med Brian Møller, Kruså, 
der blev indvalgt i septem¬ 
ber 1991. □ 

Ufo-legat til 
Torben Birkeholm 


“UFO-Fondet af 1979” uddeler med 
mellemrum et mindre legat til en 
dansk ufo-aktiv, der igennem en 
lang årrække har ydet en 
bemærkelsesværdig indsats for ufo¬ 
arbejdet i Danmark. Ved SUFOIs 
repræsentantskabsmøde i marts, 
blev legatet for 1993 tildelt Torben 
Birkeholm, tidligere mangeårig for¬ 
mand for SUFOI. 

Igennem 16 år har Torben været 
medlem af SUFOIs repræsentant¬ 
skab, og i 11 år har han være med i 
SUFOIs daglige ledelse. Det har 
resulteret i en lang række aktiviteter. 
Nogle få ek-sempler er ufougen i 
Randers i 1980, kurser for rapport¬ 
optagere i 1981 og efterfølgende 
år, stor udstilling i Ålborghallen i 



Torben Birkeholm slår mave i pau¬ 
sen under et repræsentantskabs¬ 
møde. 

(Foto: Kim Møller Hansen) 


1983, ugelangt ufoseminar på Hads¬ 
ten Højskole i 1983 og Sind, Krop, 
Ånd udstillingen i 1988. 

I sin begrundelse for valget udtal¬ 
te Per Andersen fra UFO-Fondet: 
“Vi og alle andre ufointeresserede i 
Danmark har meget at takke Torben 
Birkeholm for, også uden for 
SUFOIs rammer. Specielt har han 
igennem firserne været hovedkraf¬ 
ten bag en række tiltag, der alle har 
haft et fælles mål: At gøre rapportar¬ 
bejdet i Danmark bedre og hæve 
kvaliteten af rapporterne. Og vi er 
ikke i tvivl om, at hans store indsats 
har båret frugt.” □ 

/pa 

UFO-styrt 


AF PER 
ANDERSEN 



(Tegning: 
Al Williamson) 


Videnskabsmand 
bekræfter ufostyrt i 1989 


Der er skrevet og talt meget om ufo¬ 
nedstyrtninger, specielt de klassiske 
og omstridte rygter om ufostyrt i 
New Mexico i 1947. Men man 
behøver ikke at gå så langt tilbage i 
tiden. Nogle ufologer mener, at der 
så sent som i 1989 styrtede et ufo 
ned. Det blev bjærget af de ameri¬ 
kanske myndigheder. 

Historien er bragt frem af en ufo¬ 
gruppe på Long Island ved New 
York (Long Island UFO NetWork, 
LIUFON). Den mener, at et ufo i 
1989 blev tvunget ned ved Moriches 
Bay på Long Island af det amerikan¬ 
ske militær, og at ufoet derefter blev 
bjærget. Alt sammen som et led i en 
nøje planlagt operation. Her er de 
beretninger, som gruppen bygger 
antagelserne på. 

Ufobølger 


Fra 1982 og til i dag har der været 
utallige observationer af store boo¬ 
merang-formede objekter i denne 
del af landet. Der tales om 5.000 
rapporter. 

F.eks. blev et stort objekt den 24. 
juli 1984 videofilmet af et ægtepar 


uden for deres hus i New York. 
Objektet bestod af en cirkelformet 
formation af lys. Senere analyser 
viste, at der bag ved lysene var en 
stor, sort genstand. Omkring 2 år 
senere, den 14. juni 1986, blev end¬ 
nu et objekt filmet af en mand i New 
York. 

Der er ikke her plads til at komme 
ind på alle observationerne siden 
1982, men de er nøje beskrevet i 
bogen “Night Siege” af Philip 
Imbrogno og dr. J. Allen Hynek. 

Lad os i stedet springe frem i tiden 
til 1989, hvor det omtalte ufostyrt 
antages at have fundet sted. 

Long Island den 28. september 
kl. 17.30 


Mrs. McLaughlin var ved at gøre 
rent i sit hus i Kings Park, og hun var 
samtidig i gang med aftensmaden. 
Hendes to små børn var kommet 
hjem fra skole, og de så TV. Pludse¬ 
lig hørte hun dem råbe, at hun skul¬ 
le skynde sig at komme hen til vin¬ 
duet. 

Gennem vinduet så hun, hvad bør¬ 
nene allerede havde set på i et styk¬ 


ke tid: To store objekter stod stille på 
himlen. De var trekantede og virke¬ 
lig store, og fru McLaughlin var 
målløs. Hun så ingen motorer, vin¬ 
ger eller vinduer. Overfladen var 
sort og glat. 

Pludselig, mens de så på objekter¬ 
ne, bevægede det ene sig i retning af 
det andet i løbet af meget kort tid. 

Kl. 19.10 


Et andet sted befandt en ung ingen¬ 
iør sig hjemme, da han fik øje på en 
halvcirkel aflys i horisonten. Han så 
på lysene gennem en kikkert og 
opdagede, at der var en stor struktur, 
der forbandt lysene. Han så på lyse¬ 
ne i flere minutter, mens objektet 
holdt sig svævende. Derefter be¬ 
vægede det sig langsomt mod nord. 

Kl. 20.00 


Ved Calverton var en 15-årig dreng 
og hans mor på vej hjem i bil efter at 
have besøgt nogle venner i området. 
De kørte på Long Island hovedvejen 
i et område, der er forholdsvist øde 
med marker og træer. 


























UFO-styrt 


UFO-NYT 2/93 19 



Mens de kørte, så de seks meget 
klare gullige lys ved en nærliggende 
mark. Moderen troede først, at det 
var lygter fra biler, men de var for 
store. Så tænkte hun på, at det kunne 
være lys på et fly. 

Men efterhånden, som de kom 
nærmere, kunne de se, at det ikke 
var et fly, men at lysene befandt sig 
på et meget stort, trekantet objekt. 
Objektet var dobbelt så stort som en 
fodboldbane. På det tidspunkt troe¬ 
de hun, at det var et fartøj fra et 
nærliggende testområde ved Calver- 
ton. 

Kl. 20.45 


Paul Peterson så fjernsyn, da han 
pludselig opdagede nogle mærkeli¬ 
ge gule lys gennem vinduet ud mod 
Moriches Bay. Han så i alt 6 lys, der 
var unaturligt kraftige. Foruden 
lysene hørte han nogle store heli¬ 
koptere passere over huset. 

Paul gik hen til vinduet. Her så 
han, hvordan nogle grønne mili¬ 
tærhelikoptere af mærket Sikorsky 
cirklede ud over vandet i retning af 
de mærkelige gule lys. Han vurdere¬ 
de lysene til at være 20 til 25 meter i 
diameter. Pauls kone, der nu også 
var kommet til vinduet, stivnede, da 
hun så lysene. 

Nu hentede Paul et videokamera. 
Han tog nogle sekvenser med det, 
men selv om kameraet var meget 
følsomt, kom der ikke noget på fil¬ 
men. Det konstaterede han med det 
samme ved at checke optagelsen. I 


stedet tog han nu et almindeligt 
kamera og forlod sammen med sin 
søn huset for at tage ned til vandet. 
Hustruen var bange og ønskede ikke 
at tage med. 

Da de kom ned til vandet, så de et 
par meget klare, gullige lys omkring 
100 meter væk og 20 til 30 meter 
over vandet. Der blev tændt flere 
lys, og til sidst var der seks i alt. 
Både far og søn så igen både politi- 
og militærhelikoptere, der cirklede 
omkring objektet. Under observatio¬ 
nerne tog Paul omkring 30 fotogra¬ 
fier. 

Kl. 21.00 


Ifølge to anonyme vidner alarmere¬ 
de kystvagten i West Hampton nar¬ 
kopolitiet og angav, at de havde 
opdaget et stort, uidentificeret fly 
over Moriches Bay. Da man frygte¬ 
de, at der var tale om et narkofly, 
blev et hold agenter fra Manhattan 
sendt ud for at undersøge sagen. 

Agenterne blev sendt af sted i en 
helikopter med besked om at bringe 
flyet til en lufthavn for inspektion. 
Men da de nåede grænsen til Nass- 
au-Suffolk distriktet, blev piloten 
orienteret om, at narkopolitiet var 
frataget sin kompetence til at opere¬ 
re i luftrummet over Moriches Bay. 
Angiveligt skete det pga. en igang¬ 
værende operation fra luftvåbenet. 
Piloten og agenterne vendte derfor 
tilbage til Manhattan med uforrettet 
sag. 

Kl. 21.30 


Kathy O’Donnelly, der er sekretær 
for en ejendomsmægler, havde ar¬ 


bejdet sent, men var nu på vej hjem 
i bilen. Hun så pludselig seks til otte 
meget klare, gullige lys bag bile. 
Mens hun så på lysene, mistede de 
højde meget hurtigt, indtil de nåede 
ned i trætophøjde. Derefter syntes 
hun, at de fulgte efter bilen, og hun 
blev meget forskrækket. 

Kathy drejede væk fra hovedve¬ 
jen, satte farten op, og med hornet i 
bund kørte hun hjem, hvor manden 
ventede på hende. Hendes mand og 
en ven havde hørt hende komme og 
var gået uden for huset. De så alle de 
store, gullige lys, der oplyste en stor 
mark over for huset. Efter et minut 
steg lysene igen og svævede i ret¬ 
ning af Moriches Bay. 

Kl. 02.30 


John D., der ønsker at være anonym, 
er børsmægler i Wall Street, og han 
bor i Bay Ridge ved Brooklyn. Den¬ 
ne nat var han dog på besøg hos en 
søster i Quoque tæt ved West Hamp¬ 
ton kystvagtbasen. 

Mens han denne nat sov hos søste¬ 
ren, blev han kl. 2.30 vækket af he¬ 
likopterlyd. Han gik hen til vinduet, 
hvor han så to militærhelikoptere 
flyve mod basen med tændte projek¬ 
tører. Under helikopterne kunne han 
se store kabler, men pga. træerne 
kunne han ikke se. hvad der hang i 
kablerne under helikopterne. Hvad 
det end var, blev det dog sænket 
langsomt ned på jorden ved basen. 

George Dicksons historie 


George Dickson er amatør-antropo¬ 
log og ufointeresseret. Ifølge en ven. 



Sådan så det 
måske ud , da 
det mystiske 
objekt blev 
indfanget af 
projektørlys 
over Long 
Island. 

Billedet stam¬ 
mer fra en 
ufo-hændelse 
den 25. februar 
1942 over 
Los Angeles. 
(Foto: ICU- 
FON Archi- 
ves/L.A. Times) 

(Filmfoto: 

FATE , 
september 
1992) 



som George Dickson hævder er 
pålidelig, var der den 28. september 
1989 en militær operation over Mor- 
iches Bay. Et ufo blev tvunget ned 
ved hjælp af et “stjernekrigs”- 
våben. Objektet landede i klitterne, 
hvorfra det bagefter blev bjærget. 
George Dickson vil dog ikke afsløre 
sin kildes identitet. 

Også fra anden side fremkom der 
efter hændelsen detaljer om, hvad 
der kunne være sket. 


Videnskabsmanden 


I oktober 1989 blev LIUFON 
opmærksom på eksistensen af en 
videnskabsmand gennem en be¬ 
kendt til videnskabsmanden. Viden¬ 
skabsmanden havde angivelig været 
med til bjærgningen af et ufo. Han 
var villig til at blive interviewet på 
et senere tidspunkt, når tingene var 
stilnet lidt af. 

Videnskabsmanden, der ønskede 


at forblive anonym, blev interviewet 
første gang i april 1990. Han beteg¬ 
nes her dr. Nick. Ved det første inter¬ 
view var kun John Ford, formanden 
for LIUFON til stede. Ved det andet 
møde i august var også sekretæren 
Kay Ford (hans kone?) til stede. 

Ved begge møder hævdede dr. 
Nick, at han var med til at “indfan¬ 
ge” et boomerang-formet objekt 
over Moriches Bay den 28. august 
1989. Det skete omkring midnat 
eller måske lidt senere, efter hvad 
han kunne huske. 

Det våben, der blev anvendt til at 
bringe ufoet ned med, var et Dop- 
pler Radar System. Det er udviklet 
og bygget af A.I.L. Electronics på 
Long Island gennem midler afsat til 
“stjernekrigs”- og Stealth-projekter- 
ne. Dr. Nick og hans hjælpere 
betjente systemet under hændelsen. 

Objektet var blevet f ulgt via satel¬ 
lit gennem måneder, og fordi det tit 
fløj over Long Island, besluttede 
man at forsøge at tvinge det ned. 


Nedskydningen 


Den pågældende nat blev dr. Nick 
sammen med to medlemmer af tea¬ 
met kaldt væk af to militære office¬ 
rer. De fik at vide, at de skulle være 
til stede om natten til en test af det 
nye apparat. Med to jeeps blev de 
sammen med udstyret bragt til Point 
Beach Park. Da de passerede parke¬ 
ringspladsen, lagde dr. Nick mærke 
til flere store vogne på pladsen. 

De kørte ind i klitområdet, hvor 
der var to militære vogne kamufle¬ 
rede med net. Den ene var en kom¬ 
munikationsvogn, den anden en 
radarvogn. Inde i klitterne var den 
store antenne begravet i sand, og en 
generator i nærheden leverede 
strømmen. Da de steg ud af vogne¬ 
ne, kunne de se helikoptere, der fløj 
omkring en formation af gule lys. 

Nu blev gruppen bedt om at ven¬ 
te, indtil objektet kom inden for 
synsvidde. Mellem kl. 24 og kvart 
over kom objektet så til syne langs 
med kystlinien. I det samme blev en 
række projektører tændt imod det og 
helikopterne. En kontakt blev tændt, 
og dr. Nick så, hvordan objektet 
med det samme faldt ned og bræk¬ 
kede i to stykker. 

Straks efter fik mændene besked 
om at forsvinde. De steg igen på 
jeepene og kørte tilbage. Mens de 
kørte, kunne dr. Nick se, hvordan 
heli-koptere svævede over nedstyrt¬ 
ningsstedet. 

Få dage efter fik dr. Nick at vide, 
at nogle ufonauter, en reaktor og 
noget avanceret elektronik var ble¬ 
vet tjernet fra ufoet. Metallet fra 
ufoet var utrolig stærkt og meget let. 

□ 

KILDE: 

UFO Magazine, Vol. 1 1, No. 4. 

SPÆNDENDE BØGER TIL STORE OG SMÅ 



Nøglen til Jordens 
fortid 

Baseret på mere end 30 års forsk¬ 
ning har danskeren dr. scient. Vagn 
F. Buchwald skrevet en fremragende 
bog om meteoritter. Det er det hidtil 
største samlede værk, der er udkom¬ 
met på dansk om dette emne. 

Og lad det være sagt med det sam¬ 
me. Hvis man har den mindste inter¬ 
esse for meteoritter, og hvad der i 
den anledning rører sig på himlen, 
så må man læse denne dejlige bog. 

I indledningen fortæller Buch¬ 
wald selv om sin fascination af 
meteoritter, som er det ældste mate¬ 
riale, man kan holde i hånden. Dette 
materiale er ældre end både Jordens 
og Månens sten. 

Meteoritterne kommer helt af sig 
selv dumpende ned fra himlen, så de 
er med hans ord “fattigmands rump¬ 
røver”. Desværre er de også sjæld¬ 
ne, så helt nemt at falde over dem, er 
det nu ikke. Der kendes fra Dan¬ 
mark kun i alt 4 meteoritter, der alle 
opbevares på Geologisk Museum i 
København, der har en i europæisk 
sammenhæng meget flot meteorit¬ 
samling. 

Buchwald fandt i Nordgrønland i 
1963 den 20 tons store jernmeteorit 
Agpalilik, som han siden efter store 
anstrengelser fik transporteret til 
København til nærmere undersøgel¬ 
ser. Den store meteorit kan i dag ses 
i gården ved indgangen til Geolo¬ 
gisk Museum. 

Forfatteren kommer i sin bog 
langt omkring lige fra en detaljeret 
gennemgang af meteoritforsknin¬ 
gens historiske udvikling over 
meteoritfaldets fysik til dinosaurer¬ 
nes uddøen, Tunguska-katastrofen i 
1908 til en sammenfattende oversigt 
over solsystemets udvikling. 

Spændende er det at læse om, 
hvorledes Det Franske Viden¬ 
skabsakademi for 200 år siden måt¬ 
te bøje sig for den kendsgerning, at 
der var faldet 3.000 små og store 
sten ned i nærheden af Paris fra det 
ellers så tomme verdensrum. Det var 
dette fald, der satte gang i en mere 
videnkabelig udforskning af de 
mystiske sten fra himlen. 

Fascinerende læsning er det også. 


når Buchwald i et let og levende 
sprog fortæller om sit og sønnens 
besøg i Mexico i 1976, hvor de rej¬ 
ste rundt til små landsbyer i 2.700 
meters højde i et forsøg på at lokali¬ 
sere og hjembringe brudstykker af 
Toluca-meteoritten, der faldt for 
mange år siden. 

Der er i bogen lagt særlig vægt på 
omtale af nordiske meteoritter, der 
ikke omtales i udenlandsk litteratur, 
ligesom et af kapitlerne naturligvis 
er helliget fundene af meteoritter i 
Grønland. 

Buchwald er overbevist om, at der 
må ligge flere meteoritter på Grøn¬ 
land. Vi har simpelt hen endnu ikke 
fundet stumper nok til at kunne sam¬ 
mensætte hele det oprindelige 
moderlegeme, der styrtede ned for 
mere end 2.000 år siden, og som for¬ 
mentlig har været på i alt 200 tons, 
fortalte han i efteråret i et interview 
i dagspressen. Til dato er der “kun” 
fundet 58 tons. Det skulle derfor 
undre, om man ikke igen ser 
Buchwald på meteorit-jagt i Nord- 
vestgrønland i de kommende år 

Siden 1965 har han været en af 
drivkræfterne bag det internationale 
Meteoritical Society, og i 1977 for¬ 
svarede Vagn F. Buchwald sin dok¬ 
tordisputats om jernmeteoritter ved 
Københavns Universitet. Som aner¬ 
kendelse for hans store forsknings¬ 
indsats er et nyt mineral og en aste¬ 
roide blevet opkaldt efter ham. 

Bogen er i llustreret med et væld af 


tegninger, tabeller og flotte fotos, 
heraf mange i farver. □ 

Læs den! 

“Meteoritter - nøglen til Jordens 
fortid” af Vagn F. Buchwald. Gyl¬ 
dendal 1992 , 247 s., ill. 


Mysteriet om 
havuhyrerne 

Den 10. maj 1874 inden solnedgang 
mødte et engelsk dampskib i nærhe¬ 
den af Madras i Indien det lille sejl¬ 
skib “Pearl”. Udkigsmanden fik øje 
på en stor, gråbrun klump, der flød i 
vandoverfladen mellem de to skibe. 
Det måtte være en hval eller måske 
en stor bunke tang. 

Pludselig lød der et skud. Nogen 
fra sejlskibet havde skudt efter den 
mærkelige klump i vandet. Pludse¬ 
lig bevægede den store klump sig. 
Den svømmede hurtigt hen mod det 
lille sejlskib. Lange slangeagtige 
arme skød op af vandet og viklede 
sig rundt om skibets master. 

Klumpen viste sig at være et 
levende væsen, der kravlede om 
bord i sejlskibet, der langsomt kræn¬ 
gede om på siden og begyndte at 
synke. Dampskibet kom til undsæt- 
I ning og reddede 5 mand af besæt- 


AF OLE 

HENNINGSEN 



Den 20 tons 
tunge jernme¬ 
teorit Agpalilik 
kan i dag ses 
foran indgan¬ 
gen til Geolo¬ 
gisk Museum 
i København. 
(Foto: 

Kim Møller 
Hansen) 



En U havfrue (i 
udstillet i 
London. 

Notitser 


(Tegning: 
Mette 
Langebæk fra 
“Mysteriet om 
Havuhyrerne”) 


ningen. Det sidste besætningsmed¬ 
lem forsvandt sammen med skibet 
og havuhyret. 

Mange tror, at beretninger om 
havuhyrer kun er gamle skipper¬ 
krøniker, men der er nu udkommet 
en lille bog på dansk, der tager sig 
kærligt af havuhyrerne. Bogen er for 
Gyldendal skrevet af cand. scient. 
Lars Thomas og læsepædagogisk 
tilrettelagt for unge mellem 12 og 15 


år. • 

Lars Thomas gennemgår i sin bog 
mange gamle beretninger om havu¬ 
hyrer og påviser i billeder og tegnin¬ 
ger, hvad der kan være naturlige 
årsager til mange af de fantastiske 
historier, som f.eks. tidligere tiders 
sejlivede fortællinger om havfruer. 

Men havuhyrerne hører ikke kun 
fortiden til. Også i nutiden berettes 
med mellemrum fra kompetente 


observatører om iagttagelser af 
havuhyrer. Så sent som i 1976 opda¬ 
gede man fra et amerikansk havun¬ 
dersøgelsesskib en hidtil ukendt 
kæmpehaj på 750 kg. 

Som den ægte cryptozoolog han 
er, opfordrer Lars Thomas da også 
sine læsere til at have øjnene med 
sig, når man er en tur ved stranden. 
Det gælder især dokumentationen. 
Hvis man ser et stort strandet dyr, 
bør man tage billeder af det og 
underrette Zoologisk eller Naturhi¬ 
storisk Museum - eller Lars Thomas 
selv. Han har i mange år interesseret 
sig for dyr, der enten anses for at 
være uddøde eller som iflg. den 
etablerede videnskab kun findes i 
folks beretninger. Bogen er gennem¬ 
syret af hans stærke engagement i 
materialet, hvilket dog ikke går ud 
over den saglige fremstilling, der er 
krydret med herlige gamle illustrati¬ 
oner. 

Zoologen Lars Thomas har tidli¬ 
gere skrevet bøgerne “Mysteriet om 
Jack the Ripper” og “Mysteriet om 
Dinosauerne” i Gyldendals bogse¬ 
rie, der redigeres af UFO-Nyts 
redaktør Kim Møller Hansen. J 

“Mysteriet om Havuhyrerne" af 
Lars Thomas, Gyldendal, 48 sider. 
Hl., kr. 95. Bogen kan desuden fås 
som bo g+bånd. 



Kort fortalt 


Nye ufomøder i FN 

Ufoerne har flere gange været lige 
ved at komme på dagsordenen i FN. 
Det begyndte med U Thant, FNs 
generalsekretær i 1967, der var 
meget interesseret i ufoer. Senere, i 
1978, blev der holdt et møde om 
ufoer i FN under deltagelse af bl.a. 
generalsekretær Kurt Waldheim, J. 
Allen Hynek og Gordon Cooper. 
Dette møde resulterede i en henstil¬ 
ling til generalforsamlingen om at 
tage emnet op til behandling. 

I slutningen af 1992 blev der igen 
afholdt et møde i FN. Denne gang 
var både ufoer og korncirklerne på 


dagsordenen, og blandt deltagerne 
var Colin Andrews, englænderen 
med speciale i korncirkler, og Stan¬ 
ton Friedman, John Schuessler og 
Walt Andrus. Også omkring 20 FN- 
delegerede deltog i mødet. 

Mødet resulterede i, at man vil 
bede generalsekretæren om at sætte 
den gamle henstilling G33/426 fra 
1978 på dagsordenen igen for at få 
den realiseret. 

G33/426 lyder: “Etablering af et 
organ eller afdeling under FN, der 
skal koordinere og udbrede resulta¬ 
terne af forskning i ufofænomener¬ 
ne og relaterede fænomener. Gene¬ 
ralforsamlingen opfordrer interesse¬ 


rede medlemslande til på lokalt 
niveau at etablere en koordinering af 
forskningen i ekstraterrestrisk liv, 
herunder ufoer, og til at viderebrin¬ 
ge resultaterne til generalsekre¬ 
tæren.” J 

KILDE: 

UFO Magazine, Vol. 11, no. 4 
/pa 

EF-udvalg vil se 
efter ufoer 

I februar 1993 var “besøg fra frem¬ 
mede civilisationer på fjerne plane¬ 
ter” til debat i EF-parlamentets 
udvalg for energi, forskning og tek¬ 
nologi. Her blev tanken rejst om 
skabelse af et europæisk observati¬ 
onscenter for ufoer. Selv om nogle 
af udvalgets medlemmer var imod, 
fulgte flertallet udvalgsformand 
Claude Desema (belgisk socialist), 
som anbefalede udarbejdelse af en 
ny rapport om de uforklarlige over¬ 
flyvninger af EFs område. □ 

KILDE: 

dagspressen, 19. februar 1993 
/kmh 


Ny ufogruppe i 
Argentina 

En ny ufogruppe har set dagens lys i 
Argentina. Det er “Center of Invest- 
igation and Study of the Phenomena 
UFO” (CIELO). Gruppen har til for¬ 
mål at analysere ufofænomenerne 
ud fra en videnskabelig synsvinkel 
uden indflydelse fra tro, esoteriske 
ideer, dogmatiske antagelser og reli¬ 
giøse holdninger. 

Resultaterne fra gruppens arbejde 
vil blive offentliggjort i tidsskriftet 


“El Cosmos y sus Enigmas” (Kos¬ 
mos og dets mysterier). □ 

KILDE: 

Personlig korrespondance 
/pa 

Asimov på fri¬ 
mærke? 

Mange kendte videnskabsmænd og 
forfattere har fremhævet den indfly¬ 
delse, som Isaac Asimov havde på 
mange mennesker gennem et omfat¬ 
tende forfatterskab af populær 
videnskab og science fiction indtil 
sin død i 1992. 

Flere har nu opfordret til, at man i 
USA udgiver et frimærke med Asi¬ 
mov. Hvis Elvis Presley kan komme 
på et frimærke, så hvorfor ikke Asi¬ 
mov, lyder det fra flere. “San Fran- 
cisco Examiner” beder ligefrem folk 
om at skrive en opfordring til det 
amerikanske postvæsen (Norma 
Arroyo, Citizens Stamp Advisory 
Committee, 473 V Enfant Plaza SW, 
Room 4474-3, Washington, DC 
20260-6753, USA). 

Der er dog et lille problem: Bort¬ 
set fra præsidenter kan man i USA 
ikke sætte folk på frimærker før tid¬ 
ligst 10 år efter deres død. Det bety¬ 
der, at Asimov tidligst kan blive por¬ 
trætteret i 2002. □ 

KILDE: 

Skeptical Inquirer, Fail 1992 
/pa 


Skandinavisk UFO Information 
(SUFOI) 

Postboks 6,2820 Gentofte 
Giro 9 11 77 25 
Tlf. 86 28 90 61 

Normal ekspeditionstid: Kl. 18-23. 

1) SUFOI er en forening, der har til formål at 
bidrage til forståelsen af ufofænomenerne 
ved indsamling og bearbejdning af kildema¬ 
teriale (observationsberetninger, forsøgsre¬ 
sultater, bøger m.m.), samt at udbrede kend¬ 
skabet til emnet ved publikationer, foredrag 
og anden udadvendt virksomhed. 

2) Det er SUFOIs opfattelse, at kildemateria¬ 
let udgør et vigtigt grundlag for undersøgel¬ 
ser og oplysningsarbejde ud fra en seriøs og 
kritisk synsvinkel. 

3) Ved et ufofænomen forstår vi et him¬ 
melfænomen, hvis væsentligste kendetegn er, 
at det selv efter en nøje undersøgelse foreta¬ 
get af kompetente personer, ikke kan forkla¬ 
res som værende et kendt, naturligt fænomen. 

4) Da fænomenerne endnu er uopklarede, 
ønsker SUFOI ikke at fremhæve eller afvise 
nogen bestemt teori om deres art eller oprin¬ 
delse. 

SUFOI ledes af repræsentantskabet. 

Den daglige ledelse varetages af formanden 
og de to næstformænd. Repræsentantskabet 
består af 1 repræsentant fra hvert af de til 
enhver tid etablerede områder i Skandinavien 
og de nedsatte arbejdsudvalg. 

Peter Nørgaard (formand, rapportcentral, 
foredragsafdeling). Møllegade 7, 1 .tv., 

8600 Silkeborg. 86 80 13 15. 

Per Andersen (næstformand), 

Klingseyvej 28, 2720 Vanløse. 31 71 96 64. 
Bo Nielsen (næstformand, alarmcentral), 
Kunnerupvej 21, Kolt, 

8361 Hasselager. 86 28 38 71. 

Jørgen Bengtvig (arkivar). 

Galgebakken Skrænt 3-I5A, 

2620 Albertslund. 42 64 44 69. 

Torben Birkeholm, Aadalsvej 16, 

9210 Aalborg SØ. 98 14 70 97. 

Karin Frost, Mariehøj 244, 

2990 Nivå. 42 24 42 19. 

Jan Hansen (medlemsarkiv), Posekærvej 42, 
6200 Aabenraa. 

Kim Møller Hansen (fotoafdeling), 
Eilekiersvej 14, Benløse, 4100 Ringsted. 
Toke Haunstrup, Tollundvej 13, 

8600 Silkeborg. 86 85 11 85. 

Erling Hegelund, Kildegårdsvej 88, 

5240 Odense NØ. 66 10 39 00. 

Ole Henningsen, Duegård, Højrebyvej 59, 
4920 Søllested. 53 94 II 69. 

Finn W. Kalvik, Arm. Hansensvei 11, 
N-5030 Landås, Norge. 

Kontakt for UFO-NYTs læsere i Norge. 

5 28 01 26. 

Henrik Klinge Pedersen, 

Købmagergade 59, 1., 1150 København K. 
Martin Lyck, Bag Volden 20, 

6392 Bolderslev. 74 64 66 58. 

Brian Møller, Aabenraavej 14, 

Kiskelund, 6340 Kruså. 74 67 04 54. 

Arne S. Petersen, Magleparken 54, 1 .tv., 
2750 Ballerup. 44 97 80 76. 

Inge H. Svane, Mejlbyvej 610 D, 

Hårup, 8530 Hjortshøj. 86 99 92 39. 


Saucer People Trading cards 

From the earliest sigtnings in the I940s to the 
bnzzing of missile silos by UFOs. This set of 36 full 
color cards rendered 
by today’s top artists 
asks the question: 

Who goes there? Mark 
Schultz, Steve Rude, 

Al Williamson, Steve 
Bisette, John Pound 
give the answers. 

Card backs give the 
details. Card box has 
five colors (with silver 
foil). 

US$ 10.95 

Kitchen Sink Press, 

Inc. 

2 Swamp Roaci, Princeton, W1 54968, USA 



Officiel 

adresse 


Daglig 

ledelse 


Øvrige 

repræsentant¬ 

skab 
















Bush holder tæt om 
rumfolkene 


Enøjet rummand 


Bræk nakken på en 
ufonaut 


Sidste sommer fik George Bush stuk¬ 
ket et eksemplar af sladderbladet 
“Weekly World News” i hånden, hvor 
en af overskrifterne var “Rumvæsner 
møder Ross Perot”. Artiklen af-sløre¬ 
de, at rumfolkene også havde haft et 
møde med George Bush ved Camp 
David. 

Bush gjorde grin med bladet og 
sagde: “Jeg sagde jo til dem, at de 
skulle holde det hemmeligt. Jeg troe¬ 
de, at rummanden kun skulle møde 
mig, og så opdager jeg ham sammen 
med denne Perot”. 

Mon vi i fremtiden kommer til at 
møde denne historie i ufo-tidsskrifter 
og -bøger, hvor udtalelsen vel at 
mærke bliver taget alvorligt! Sand¬ 
synligheden er desværre stor. □ 

KILDE: Chicago Tribune, 3. juli 1992; 
The Missing Link, September 1992; 
UFO Aktuellt, nr. 4, 1992 


Det norske blad “Det Ukjente” er ved 
at være “på højde” med de amerikan¬ 
ske blade “National Enquirer” og 
“Weekly World News” hvad angår 
opdigtede historier. 

I det seneste nummer berettes 
således om ægteparret Christina og 
Klas Wessmans 6-årige datter, der 
mirakuløst blev helbredt for en hjerte¬ 
defekt. Hændelsen skulle være sket i 
familiens køkken, og “lægen” med 
den heldige hånd var et enøjet 
rumvæsen. 

Ifølge kilden har historien stået i for¬ 
skellige svenske aviser - men ingen 
svenske ufologer har dog bemærket 


dette. 

KILDE: Det Ukjente, 2/92; 
UFO Aktuellt, nr. 4, 1992 


□ 


i. 


*.!•*» CANADA 


creature's THe 


SPACE 
SHUTTLE 
RESCUES 
ALIEN FROM 
CRIPPLED UFO 


Don Worley, der tidligere var rapport¬ 
optager for det nu nedlagte APRO i 
USA, har specialiseret sig i mærkeli¬ 
ge nærkontakter. 

Et af Worleys nyeste fund er kon¬ 
taktpersonen Patsy Wingate. Hun har 
haft en række mystiske oplevelser 
incl. tidstab, drømme og bortførelser i 
ufoer, siden hun var 6 år gammel. 

Men det kan også blive for meget, 
så engang ville Patsy lure og for¬ 
skrække ufonauterne. Hun lod, som 
om hun sov, mens hun hørte mærke¬ 
lige lyde udenfor. Derefter så hun tre 
små, grå væsner komme ind gennem 
den åbne dør til badeværelset. Bag¬ 
ved dem kunne hun se et stærkt lys. 
Væsnerne kom gående i takt hen til 
hendes seng. 

Pludselig hoppede Patsy op af sen¬ 
gen, skreg til væsnerne at de skulle 
lade hende være i fred og greb om 
den tynde hals på et af dem. I det 
samme øjeblik knækkede halsen, og 
hele hovedet faldt ned på væsnets 
ryg. Det andre væsner bar derefter 
deres døde(?) ven ud af rummet. □ 

KILDE: UFO Aktuellt, nr. 4, 1992 
Per Andersen 






Spåmanden til den 
potentielle kunde: 
"Kunne du tænke 
dig, at jeg forud¬ 
siger din fremtid?" 
Kunden: 

"Ikke hvis du 
behøver at spørge!' 




































